26/05/2021 | Administración LocalMunicipal
Zas
Bolsa de emprego de auxiliar administrativo con caracter temporal para o departamento de servizos sociais. Bolsa de emprego 012021

Mediante Resolución da Alcaldía núm.165/2021 de 20/05/2021, aprobáronse as bases de convocatoria para elaborar unha bolsa de emprego de contratación laboral temporal de auxiliar administrativo para o departamento de Servizos Sociais do Concello de Zas.1.1. As presentes bases teñen por obxecto a elaboración dunha bolsa de emprego de contratación temporal na categoría de Auxiliar Administrativo no Concello de Zas, aos efectos de: - Cubrir necesidades transitorias de persoal que requiren puntualmente a contratación de persoal laboral, para realizar substitucións por ausencias de persoal laboral por incapacidade laboral transitoria, vacacións, permisos ou licenzas, excedencias e/ou calquera outra situación administrativa na que queda a praza ou o posto baleiro. -Ou excepcionalmente para atender a servizos temporais, carga excepcional de traballo, estacionais, acumulación de tarefas ou urxentes, sempre que non poidan prestarse co persoal existente e ao fin de garantir o adecuado funcionamento do servizo.1.2. Se durante o funcionamento da Bolsa de Emprego de contratación laboral temporal de auxiliar administrativo/a se apreciasen necesidades de persoal nesta categoría por non ter candidatos suficientes, a Bolsa de Emprego será susceptible de ser ampliada con máis candidatos, mediante novas convocatorias conforme as presentes bases, sempre que estea debidamente xustificado e se atenda ás mesmas finalidades e condicións da Bolsa de Emprego.1.3. O persoal será contratado nos termos e condicións que recolla o “Programa de financiamento dos servizos sociais comunitarios da Deputación Provincial de A Coruña”, para o correspondente exercicio. Por tanto, a contratación e a súa duración están condicionadas á existencia do crédito que se xere tras a obtención da subvención. O/a aspirante seleccionado/a será contratado por obra ou servizo determinado, na categoría de profesional auxiliar administrativo (C2) As funcións do posto consisten na prestación do apoio administrativo e tarefas de atención ao público: mecanografiado de documentos, incorporación dos documentos ós expedientes así como o seu arquivo e rexistro, información ó usuario, redacción de escritos e manexo bases de datos, atención telefónica e cantos outros traballos teñan que ver cos dunha función administrativa.3.1. Requisitos xerais. Os aspirantes que participen na presente convocatoria deberán reunir os seguintes requisitos mínimos: a) Ter a nacionalidade española. b) Ser nacional doutros estados aos que se refire e nas condicións que establece o artigo 57 do Real Decreto Lexislativo 5/2015 de 30 de outubro, polo que se aproba o Texto Refundido da Lei do Estatuto Básico do Empregado Público (TREBEP). c) Ter cumpridos os dezaseis anos de idade e non ter alcanzado a idade máxima de xubilación forzosa. d) Estar en posesión do título de Graduado en E. S. O. ou equivalente. e) Posuír a capacidade funcional para o desempeño das tarefas. Non padecer enfermidade nin estar afectado por limitación física ou psíquica que sexa incompatible co desempeño das correspondentes funcións. Deberá acreditarse mediante certificado médico que se presentará ó remate do proceso selectivo. f) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin estar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que tivese sido separado ou inhabilitado. No caso de ser nacional doutro Estado, non se atopar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. g) Ter ingresado na conta ES73 2080 0083 9130 40002837 a nome do Concello de Zas a taxa por dereitos de exame por importe de CINCO (5) € previsto na ordenanza fiscal Reguladora da Taxa por tramitación de documentos administrativos publicada no Boletín Oficial da Provincia de nº 241 de 21/12/2011. En ningún caso o ingreso da citada contía suporá a substitución do trámite de presentación de solicitudes. So procederá a devolución do importe satisfeito polo aspirante cando por causas non imputables ó suxeito pasivo non teña lugar por parte do Concello a prestación, ou cando os ingresos se declaren indebidos por resolución ou sentencia firme ou se producise unha modificación substancial das bases da convocatoria.3.2. Todos os requisitos esixidos no apartado anterior deberán posuílos os/as aspirantes no día de remate do prazo para a presentación de solicitudes e conservalos, polo menos ata a data do contrato, no seu caso.3.3. Os aspirantes con discapacidade poderán solicitar as necesidades específicas de adaptación e axuste de tempo e de medios que considere oportunas para participar nas probas selectivas en condicións de igualdade. Para isto farán constar na solicitude o seu tipo de discapacidade e as posibles adaptacións que precisen para participar nas probas selectivas. A adaptación non se outorgará de forma automática senón unicamente naqueles casos en que a discapacidade garde relación directa coa proba a realizar. Para a súa valoración o tribunal poderá pedir a documentación acreditativa do grao de discapacidade e as solicitudes serán resoltas polo alcalde ou concelleiro delegado. A convocatoria iniciando o proceso selectivo así como as presentes bases, serán obxecto de publicación en Boletín Oficial da Provincia (BOP), na sede electrónica do concello https://sede.concellodezas.org e no taboleiro de anuncios deste Concello. Todas as demais resolucións que se produzan no expediente, serán publicitadas a través do taboleiro da sede electrónica municipal https://sede.concellodezas.org. 5.1. No prazo de sete días naturais, a contar desde o seguinte do anuncio no B. O. P., os interesados en participar no proceso selectivo, dirixirán instancia a Alcaldía-Presidencia ou Concelleiro Delegado, de acordo ao modelo do ANEXO I destas bases.5.2. Tales instancias presentaranse no rexistro do Concello ou a través de calquera dos sistemas previstos no art.º 16 da Lei 39/2015, de 1 de outubro do procedemento administrativo común das administracións públicas.5.3. Se a solicitude non se presenta no Rexistro do Concello de Zas ( correos, outro rexistro) deberase remitir ó fax do concello 981.751.142, ou ben por correo electrónico (correo@concellodezas. org), unha copia da solicitude (anexo I), antes da data de expiración do prazo da presentación das solicitudes. No caso de que o concello non recibirá a solicitude orixinal no prazo de dez días naturais dende o remate do prazo de presentación de instancias, entenderase que está presentada fora de prazo.5.4. Os/as aspirantes quedan vinculados aos datos que figuren na solicitude e unicamente poderán modificalos no prazo de presentación das instancias. Xunto coa instancia achegaranse os seguintes documentos: - Fotocopia do DNI ou resgardo do mesmo, pasaporte ou carné de conducir. - Fotocopia da titulación esixida. - Xustificante de pagamento da taxa. - Relación dos méritos alegados para a súa baremación na fase de concurso segundo a orde de baremación establecida en cada un dos apartados da Base Octava indicando a puntuación que entende a persoa aspirante que lle corresponde consonte estas bases, así como fotocopia dos méritos que se aleguen ao obxecto da súa valoración no concurso. - Fotocopia do Celga 3 (ou superior ) ou título de galego equivalente, segundo o disposto na Orde do 16 de xullo de 2007, pola que se regulan os certificados oficiais acreditativos dos niveis de coñecemento da lingua galega, aos efectos da exención da proba de coñecemento da lingua galega. En caso de non aportalo o candidato terá que realizar a proba de galego ( base 9.2 ). O tribunal resérvase o dereito de solicitar os documentos orixinais no caso de dúbida de autenticidade. Rematado o prazo de presentación de instancias, o Alcalde ou Concelleiro Delegado ditará resolución pola que se aprobará a listaxe provisional de persoas admitidas e excluídas que se fará pública no taboleiro da sede electrónica https://sede.concellodezas.org. Dentro dos dez días hábiles seguintes aos desta publicación poderanse emendar as instancias presentadas para os efectos do artigo 68 da Lei 39/2015, de 1 de outubro, do Procedemento administrativo común das administracións públicas. Posteriormente mediante resolución de alcaldía ou concellería delegada aprobarase a lista definitiva de admitidos e excluídos, convocarase aos aspirantes admitidos sinalando o lugar e data da realización dos exercicios. De non existir persoas aspirantes excluídas, o Alcalde ou Concelleiro Delegado elevará a definitiva a listaxe provisional na mesma resolución, convocando aos aspirantes admitidos. As reclamacións ou emendas, se as houbese, serán resoltas na resolución pola que se aproba a listaxe definitiva que se publicará do mesmo xeito que a provisional. Será nomeado polo Sr. Alcalde ou Concelleiro Delegado, conxuntamente coa resolución que aprobe a listaxe provisional. Estará constituído por: Presidente e tres vogais ( con voz e voto), así como por un secretario que actuará con voz e sen voto. Nomease como membros do Tribunal cualificador as seguintes persoas: Presidente: Don Constantino López Baña, funcionario de carreira do Concello de Zas. Suplente Presidente: Dona Mª Susana Otero Pazos, funcionaria de carreira do Concello de Zas. Secretario: Dona Mª Angélica Pose Lema, funcionaria de carreira do Concello de Zas. Suplente Secretario: Dona Isabel Agra Pose, AEDL do Concello de Zas. Vocal 1: Dona Alice Elena Fung Lindstrom, Educadora Familiar do Concello de Zas. Suplente de vocal 1: Dona María Garrote López, Secretaria do Concello de Zas. Vocal 2: Don Alejandro Agustin Baz Feixes, funcionario interino do Concello de Zas Suplente de vocal 2: Dona Charline Claudia Esperanza Nande Biyang, responsable do CIM do Concello de Zas. Vocal 3: Dona Diana Elizabeth Laasikri Alejandre, funcionario interino do Concello de Zas. Suplente de vocal nº 3: Don Rafael Mateo Gulan Amill, persoal laboral fixo do Concello de Zas. A pertenza aos órganos de selección será sempre a título individual, non podendo ostentarse esta en representación ou por conta de ninguén. A abstención e recusación dos membros do Tribunal será de conformidade cos artigos 23 e 24 da Lei 40/2015, de 1 de outubro, de Réxime Xurídico do sector público. Para a válida constitución do Tribunal, a efectos da celebración de sesións, deliberacións e toma de acordos requirirase a presenza do/a presidente/a e do/a secretario/a ou de quen lles substitúan, e da metade, ó menos, dos seus membros. As decisións adoptaranse por maioría de votos dos membros presentes, resolvendo en caso de empate o voto de calidade do/a presidente/a do Tribunal. O Tribunal de Selección resolverá todas as cuestións derivadas da aplicación das Bases durante o desenvolvemento do proceso selectivo, encontrándose vinculado polo disposto nas Bases. A selección farase de conformidade co previsto na presente base polo sistema de concurso - oposición. O resultado da súa valoración farase público con anterioridade á fase de oposición. Teranse en conta ao obxecto de valoración, as seguintes circunstancias ou méritos: formación académica e experiencia profesional. A) Formación académica.— Valoraranse outras titulacións académicas distintas da esixida como requisito de participación na bolsa, segundo o seguinte baremo: a) Titulación de doutor: 2 puntos. b) Titulación universitaria superior: 1 puntos. c) Diplomatura universitaria ou equivalente: 0,5 puntos. d) Bacharelato superior, FP2 ou equivalente: 0,25 puntos. A cualificación máxima por este apartado non poderá ser superior a 2 puntos, e non se terán en conta aquelas titulacións que foran requisito para acceder á titulación superior. - Servizos prestados na mesma categoría como laboral ou funcionario/a(categoría C2) na Administración local: 0.20 puntos por mes traballado a xornada completa. - Servizos prestados na mesma categoría como laboral ou funcionario/a (categoría C2) noutras administracións públicas: 0.16 puntos por mes traballado a xornada completa A mesma puntuación utilizarase cando a prestación de servizos se realizase en sociedades públicas ou fundacións de capital maioritariamente público, xa dependan da Administración central, xa da autonómica ou local. - Servizos prestados en categoría superior á da praza convocada, como laboral ou funcionario/a na Administración local: 0.12 puntos por mes traballado a xornada completa. - Servizos prestados en categoría superior á da praza convocada como laboral ou funcionario/a(C2) noutras administracións: 0.10 puntos por mes traballado a xornada completa. A mesma puntuación utilizarase cando a prestación de servizos se realizase en sociedades públicas ou fundacións de capital maioritariamente público, xa dependan da Administración central, xa da autonómica ou local. Os servizos prestados computaranse por meses completos. A puntuación máxima por experiencia profesional non poderá superar os oito (8) puntos. En caso de contratación a tempo parcial valoraranse os servizos prestados de forma proporcional. Os méritos do apartado B) acreditaranse mediante copias dos seguintes documentos: 1. Informe de vida laboral e contratos de traballo ou certificados de autoridade ou empregado público. En todo caso, a documentación presentada deberá acreditar claramente a data de inicio e finalización efectivas da prestación de servizos. En todo caso dos citados documentos deberá desprenderse as funcións e tarefas realizadas. O Tribunal realizada a baremación, publicará no taboleiro de anuncios da sede electrónica, a relación de aspirantes por orde de puntuación obtida, e indicando o lugar e hora de realización da fase de oposición. A oposición constará de dous exercicios, eliminatorios cada un deles, de modo que non poderán pasar ó seguinte os aspirantes que non alcanzaran a cualificación mínima esixida. Os exercicios practicaranse en chamamento único, sendo suspendido quen non compareza, calquera que sexa a causa, salvo previsión normativa específica de rango superior. En calquera momento o Tribunal poderá requirir aos opositores para que acrediten a súa personalidade. Os candidatos deberán acudir provistos do DNI ou, no seu defecto, pasaporte ou carné de conducir. Entre a finalización do primeiro exercicio e o comezo do segundo non poderán transcorrer menos de 24 horas. O segundo exercicio e a proba de galego poderán ser realizados no mesmo día deixando entre eles un intervalo mínimo dunha hora. Primeiro exercicio. Exercicio teórico. (máximo 10 puntos) De carácter obrigatorio e eliminatorio para todos os aspirantes. Consistirá en contestar un cuestionario tipo test de 40 preguntas, relacionadas cos temas do Anexo I, con respostas alternativas, sendo só unha delas a correcta. Neste exercicio cada resposta correcta puntuará 0,25 e cada resposta incorrecta será penalizada con -0,10, non puntuándose as non contestadas. O cuestionario será determinado polo órgano de selección, de entre o contido do programa especificado no anexo II de esta convocatoria. A proba cualificarase de 0 a 10 puntos, sendo eliminados os aspirantes que non acaden 5 puntos como mínimo. Segundo exercicio. Caso práctico. (máximo 10 puntos). De carácter obrigatorio e eliminatorio para todos os aspirantes. Consistirá na realización dunha proba práctica entre dúas propostas polo Tribunal. O seu contido situarase no ámbito das funcións e tarefas habituais da praza de auxiliar administrativo de servizos sociais, no tempo que estableza o tribunal. A proba cualificarase polo Tribunal de 0 a 10 puntos, sendo necesaria acadar a puntuación mínima de 5 puntos para non quedar eliminado. A proba estará dirixida a comprobar o coñecemento do idioma galego, polas persoas aspirantes da mesma, de xeito tanto oral como escrito. Esta proba cualificarase como apto ou non apto. Porén, ás persoas que acrediten o coñecemento da lingua galega con carácter previo (anexo I, 4 da Orde do 16 xullo 2007, DOG do 30 xullo 2007, CELGA 2) se lles dará por superada esta proba coa cualificación de apto. Os non aptos serán excluídos. A cualificación final desta fase será a resultante de sumar as puntuacións obtidas nos dous primeiros exercicios. A dita fase poderá ser superada por un número de aspirantes superior ás de prazas convocadas. Rematada a fase de oposición, o Tribunal publicará, no taboleiro de anuncios do Concello, na paxina web e facultativamente naqueles outros lugares que se estimen oportunos, a relación de aspirantes aprobados, coa indicación da puntuación final obtida conforme ao estipulado nas bases Xerais reguladoras deste proceso selectivo. A puntuación total de cada aspirante no proceso selectivo virá determinada pola suma dos puntos acadados na fase de concurso e na de oposición. A suma total será entre 0 e 30 puntos. O Tribunal de Selección determinará a lista provisional de aprobados e a orde provisional dos integrantes da Bolsa de Emprego Temporal de Auxiliar Administrativo de Servizos Sociais 2021-2024, que será publicada no taboleiro de anuncios e na sede electrónica do Concello de Zas a efectos de posibles reclamacións durante un prazo de tres días hábiles (contados a partir do seguinte ó da publicación na sede), que serán resoltas polo Tribunal. Transcorrido dito prazo o Tribunal contestará as alegacións presentadas e aprobará e publicará a lista definitiva. O Tribunal elevará ao Alcalde ou Concelleiro Delegado a lista definitiva.10.1. Mediante Resolución de Alcaldía ou de Concelleiro Delegado determinarase a orde definitiva dos integrantes da Bolsa de Emprego, por orde da puntuación total obtida no proceso selectivo polos distintos aspirantes, e será publicada no taboleiro da sede electrónica do Concello de Zas. De producirse empate na puntuación total, a orde de desempate será a seguinte: 1. Maior puntuación na segunda parte (parte práctica do exame). 2. Maior puntuación na primeira parte do exame (parte tipo test). 3. Sorteo. A Bolsa de Emprego creada coa presente convocatoria terá vixencia ata o 31/12/2024.10.2. Os procedementos específicos para a contratación do persoal laboral seleccionado no suposto de baixas, vacacións, permisos ou circunstancias similares do persoal, ou para atender servizos estacionais urxentes que non poidan prestarse co persoal existente, realizaranse conforme aos seguintes trámites: -Proposta do concelleiro delegado ou alcalde da necesidade da contratación. -Proposta económica do concelleiro delegado ou alcalde. -Informe da AEDL do candidato ao que corresponde contratar atendendo ao funcionamento da bolsa. -Resolución de Alcaldía acordando o nomeamento do candidato que ocupe o primeiro lugar da lista na correspondente categoría, agás que renuncie ou non conteste no prazo máximo de dous días hábiles, en cuxo caso se nomeará ao seguinte candidato da Bolsa de Emprego, pasando este ao último lugar da lista; e así sucesivamente. -Comunicación da resolución anterior. No prazo máximo de dous días hábiles desde a comunicación o interesado deberá presentar: Declaración de non estar separado mediante expediente disciplinario do servizo de calquera das Administracións Públicas, nin estar inhabilitado para o exercicio de funcións públicas por sentencia firme. De non presentarse o interesado ou non achegar a documentación antes sinalada entenderase que renunciou o posto de traballo e pasará ao último lugar da lista. -Formalización do correspondente contrato laboral temporal polo período que dure a substitución de persoal, ou os servizos temporais ou estacionais urxentes, persoal existente, conforme ao Estatuto dos Traballadores, baixo a modalidade que proceda no caso concreto. No momento de formalización do contrato o interesado aportará: 1. Fotocopia da cartilla da S. S. 2. Certificado de nº de conta bancaria (IBAN) 10.3. A duración ( e no seu caso, prórrogas) dos contratos será segundo se estableza en cada contrato de conformidade coas necesidades do Concello de Zas e a existencia de crédito adecuado e suficiente. A finalización da duración establecida no contrato non dará lugar a cambio de posición na lista de substitución. En ningún caso se adquirirá fixeza a través das contratacións da Bolsa de Emprego. Por tanto, para fixar a duración do contrato e a posible contratación atenderase o establecido no art.15.5 do Real decreto lexislativo 2/2015, polo que se aproba o Texto refundido da Lei do Estatuto dos traballadores. A xornada laboral será a tempo completo.10.4. A renuncia a unha oferta sen motivo xustificado implicará que o candidato pase ao último lugar da correspondente bolsa de emprego. Serán causas xustificadas de renuncia a unha oferta, e por tanto non pasará o candidato ao último lugar da lista, quedando na mesma posición da lista como non dispoñible, ata que finalice a situación que motivou a renuncia á oferta, as seguintes: a) estar en período de descanso maternal ou de adopción, acreditado por certificado de nacemento ou Libro de Familia. b) estar en situación de incapacidade temporal, acreditado por certificado médico. c) falecemento ou enfermidade grave de familiar ata segundo grado, acreditado por certificado médico. d) outras causas similares as anteriores debidamente xustificadas. A presentación da documentación acreditativa de calquera das anteriores circunstancias efectuarase no prazo de 2 días hábiles a contar dende o seguinte ao da comunicación do chamamento efectuado polo Concello.10.5. Son causas de exclusión da bolsa de emprego as seguintes: a) A existencia de expediente disciplinario, sempre que exista unha resolución xudicial definitiva. b) A non superación do período de proba. Non se esixirá dito período de proba cando o traballador xa desempeñara as mesmas funciones con anterioridade. c) Ser despedido con anterioridade polo Concello de Zas. d) Estar traballando e) Non cumprir cos requisitos de acceso.10.6. O procedemento de chamamento das persoas integrantes da bolsa de emprego efectuarase a través dos servizos municipais, notificándose a través do teléfono facilitado polo interesado na solicitude, que permita a máis rápida posta en coñecemento da proposta e a súa aceptación. Así, para garantir a eficacia do procedemento, os interesados/as deberán comunicar ao Concello, baixo a súa responsabilidade, calquera alteración destes datos de contacto, aos efectos de chamamento. Realizaranse dúas chamadas telefónicas entre as 9:00 e 15:00 horas, a diferentes horas no prazo de 3 días naturais seguintes. De non atoparse ao interesado/a, procederase ao chamamento da seguinte persoa da Bolsa de Emprego Temporal. De non terse producido ningún tipo de resposta ao dito chamamento, no prazo máximo anteriormente descrito, aplicaráselle o previsto para rexeitamento do chamamento sen alegación e acreditación da causa xustificada, e polo tanto implicará o seu pase ao último lugar da bolsa. O procedemento regularase polo previsto nas presentes bases e o non previsto nelas polo establecido nas seguintes disposicións: -Texto Refundido da Lei do estatuto básico do empregado público (TREBEP) -Texto Refundido da Lei do estatuto básico dos traballadores.(RDL 2/2015) -Lei 7/1985, de 2 de abril, reguladora das Bases de réxime local. -Texto refundido das disposicións legais vixentes en materia de réxime local, aprobado por Real Decreto lexislativo 781/1986, de 13 de xuño (naquelas disposicións básicas). -Lei 5/1997, de 22 de xullo, da administración local de Galicia. -Lei 2/2015, de 29 de abril, do emprego público de Galicia. -RD 364/1995, de 10 de marzo, polo que se aproba o regulamento xeral de ingreso de persoal ao servizo da administración do Estado. Tanto a convocatoria como as bases e demais actos administrativos que se deriven poderán ser impugnados nos casos e nas formas previstos na Lei de réxime xurídico das administracións públicas e do procedemento administrativo común: - Recurso de reposición potestativo no prazo dun mes a partir do día seguinte ao da publicación no Boletín Oficial da Provincia de A Coruña da Resolución de Alcaldía aprobando as bases e a convocatoria. - Recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia ou o Xulgado do domicilio do interesado ( a elección deste) no prazo de dous meses a partir do día seguinte ao da publicación no Boletín Oficial da Provincia de A Coruña da Resolución de Alcaldía aprobando as bases e a convocatoria; ou si se interpón recurso de reposición no prazo de dous meses a contar desde o día seguinte ao da notificación da resolución do recurso. D. ….………………………………………………….….…. con D. N. I. num. Con domicilio: en. rúa. nº. piso. C. P. Tlfno.:. Email:……………………….………….……………. 1.- Que enterado/a da convocatoria realizada polo Concello de Zas para a elaboración dunha bolsa de emprego de contratación para unha praza de Auxiliar Administrativo para o departamento de Servizos Sociais.2.- Que reúne todos e cada un dos requisitos exixidos nas bases da convocatoria, que declara coñecer.3.- Que xunta coa presente instancia a seguinte documentación: (marcar o que corresponda)  Fotocopia do DNI ou documento que proceda no caso de estranxeiros.  Fotocopia da titulación esixida.  Informe de vida laboral.  Fotocopia de contratos de traballo ou certificados de empresa, se é o caso.  Fotocopia dos correspondentes títulos ou diplomas de formación.  Fotocopia Celga 3 ( ou superior) ou título de galego equivalente.  Xustificante de pago da taxa.  Xunto con estes documentos acreditativos presentará o interesado unha Relación dos méritos alegados para a súa baremación na fase de concurso segundo a orde de baremación establecida en cada un dos apartados da Base Novena. Que desexo realizar o exame no seguinte idioma:  Galego  Castelán En base ó exposto, Que se teña por presentada esta solicitude xunto cos documentos que se acompañan e ser admitido/a á realización das probas da Bolsa de auxiliar administrativo de Servizos Sociais 2021-2024. Así mesmo, autoriza: -A que lle sexan comunicadas as actuacións do expediente ao número de teléfono arriba indicado. - O tratamento dos meus datos persoais coa finalidade de levar a cabo a selección de persoal, o rexistro de solicitudes de candidatos, a calificación de probas e avaliación, a súa exposición no taboleiro de anuncios e na paxina web do concello aos efectos de dar a publicidade esixida ó procedemento de contratación. Zas, ______ de ________________ de 2021 Sinatura SR. ALCALDE-PRESIDENTE OU CONCELLEIRO DELEGADO DO CONCELLO DE ZAS 1.- A Constitución de 1978. Principios xerais e estrutura. Dereitos e deberes fundamentais e liberdades públicas. A Coroa. O Poder executivo. O Poder lexislativo.2.- A organización do estado na Constitución. Organización institucional ou política e organización territorial. As Cortes Xerais. O goberno e a administración.3.- O Estatuto de Autonomía de Galicia.4.- Réxime local español: clases das entidades locais. A provincia no réxime local. Organización provincial. Competencias.5.- O municipio. O termo municipal. A poboación. O empadroamento.6.- Competencias do Concello.7. A organización municipal. Órganos necesarios e órganos complementarios. O Pleno. O Alcalde. Os tenentes de Alcalde. A Xunta de Goberno Local. Competencias de cada un deles.8.- Ordenanzas e Regulamentos das entidades locais. Clases. Procedemento de elaboración e aprobación.9.- Os actos administrativos. Execución dos actos.10.- A teoría da invalidez do acto administrativo: actos nulos e anulables. Revisión de oficio.11.- O procedemento administrativo: fases. Finalización do procedemento administrativo: a obriga de resolver. O silencio administrativo.12.- Os recursos administrativos: concepto e clases.13.- O rexistro de documentos: concepto. O rexistro de entrada e saída: o seu funcionamento nas corporacións locais. Presentación de instancias e outros documentos nas oficinas públicas.14.- Funcionamento dos órganos colexiados locais: convocatoria e orde do día. Actas e certificacións de acordos.15.- O orzamento das entidades locais. Elaboración e aprobación. Principios orzamentarios.16.- As facendas locais: recursos, impostos, taxas e contribucións especiais. Outros ingresos.17.- A actividade subvencional das Entidades Locais: Regulación. Procedementos de concesión de subvencións. Especial análise do procedemento de concorrencia competitiva. Beneficiarios de subvencións. Xustificación de subvencións.18.- A lei 13/2008, do 3 de decembro de Servizos Sociais de Galicia.19- Decreto lexislativo 2/2015, de 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade.20.-Lei 10/2013, do 27 de novembro, de Inclusión de Galicia. Zas, 14 de maio de 2021 O Concelleiro Delegado Oscar Lema Romero